No zu Cairns, i glaub das isch für eus dr perfekti Istig gsi, es chlises Städtli (nid e Milionestadt wie Sydney oder Brisbane) wo super gläge isch und drum extrem vil bietet. Das isch au s'einzige wome chli mues ufpasse, me chönt do in einere Wuche sgsamte Feriebudget dureloh. S'git sovil Regewaldtoure,  Dauchtrips, Bungee Jumping, Sky Diving, River Rafting etc.) Aber i dänk do hemer dr richtig Mittelweg gfunde (Au gemäss Budgetplan =) mit eimol in Regewald und go Dauche. I dänk die 2 Sache mues me fascht mache do! und mr bereue au keins! Also Cairns isch wirklich super gsi. Aber jez freue mr eus riesig uf wissi Sandstränd (und vellicht au chli meh Rueh) denn das het in Cairns gfehlt.